**Pravo na pristup informacijama**

Pravo na pristup informacijama ostvaruje se podnošenjem ***zahtjeva za pristup informacijama***. Zahtjev za pristup informacijama može se podnijeti:

* pisanim putem na adresu: Osnovna škola Matije Vlačića Labin, Zelenice 4, 52220, Labin
* elektroničkim putem na adresu: ured@os-mvlacica-labin.skole.hr
* osobnim dolaskom u tajništvo škole radnim danom od 9,00 do 14,00 sati

Prilikom podnošenja zahtjeva nije potrebno platiti upravnu niti sudsku pristojbu.

Zahtjev za pristup informacijama, da bi bio valjan, mora obvezno sadržavati:

* naziv i sjedište tijela javne vlasti kojemu se zahtjev podnosi
* traženu informaciju (podatke koji su važni za prepoznavanje tražene informacije)
* ime, prezime i adresu fizičke osobe koja podnosi zahtjev
* tvrtku i njezino sjedište, odnosno naziv pravne osobe koja podnosi zahtjev

Podnositelj zahtjeva nije obvezan navesti razloge zbog kojih traži pristup informaciji.

Ako podnositelj zahtjeva smatra da informacija pružena na temelju zahtjeva nije točna ili potpuna, može zahtijevati njezin ispravak, odnosno dopunu u roku od 15 dana od dana dobivanja informacije. Zahtjev za dopunu ili ispravak informacije podnosi se na isti način kao i zahtjev za pristup informacijama, a potrebno je ispuniti ***Obrazac zahtjeva za dopunu ili ispravak informacije.***

Svaka fizička i pravna osoba ima pravo na ponovnu uporabu informacija, u komercijalnu ili nekomercijalnu svrhu različitu od izvorne svrhe za koju su informacije nastale, u skladu s odredbama Zakona. Zahtjev za ponovnu uporabu informacija podnosi se na isti način kao i zahtjev za pristup informacijama, a potrebno je ispuniti ***Obrazac zahtjeva za ponovnu uporabu informacija***.